stanford-oval/wikipedia huggingface dataset:
רעלן הבוטולינום

| --- | --- |

מבנה הטוקסין הבוטולינום.
 שמות מסחריים בישראל
 בוטוקס - botox, דיספורט - dysport
 נתונים כימיים
 כתיב כימי:  C6760H10447N1743O2010S32 
 מסה מולרית:  149.322,3223 kDa
 בטיחות
 דרכי מתן:  הזרקה
 מזהים
 קוד ATC:  M03AX01 
 מספר CAS:  93384-43-1
 PubChem:  5485225
 
רעלן הבוטולינום (BTX) הוא חלבון רעלן עצבי המיוצר על ידי החיידק קלוסטרידיום בוטולינום וזנים דומים.
זיהום עם החיידק גורם למחלת הבוטוליזם. הרעלן משמש גם מסחרית בתחומי הרפואה, הקוסמטיקה והמחקר. במינונים זעירים יכול החלבון להחליש את פעילותם של שרירים הסובלים מפעילות יתר ולשמש הן לטיפול בעוויתות שרירים כואבות והן כטיפול קוסמטי.
רעלן הבוטולינום הוא הרעלן הקטלני ביותר הידוע לאדם, והוא עשוי אף להורגו, עם מינון קטלני אנושי (LD50) בריכוז של 1.3–2.1 ננו-גרם לק"ג משקל גוף בעירוי תוך-ורידי או בהזרקה תוך שרירית(אנ'), על ידי מניעת שחרור המוליך העצבי אצטילכולין מקצות האקסון בצומת עצב-שריר, ולכן גורם לשיתוק רפה(אנ')‏.
סוגים

קיימים שמונה סוגים של רעלני בוטולינום, המכונים A-H. סוגי A ו-B מסוגלים לגרום למחלה בבני אדם, והם אף בעלי שימוש מסחרי ורפואי. סוגי C-G נפוצים פחות; הסוגים E ו-F יכולים לגרום למחלה בבני אדם, בעוד סוגים אחרים יכולים לגרום למחלות בבעלי חיים. רעלני בוטולינום A ו-B נמצאים בשימוש ברפואה, לטיפול במגוון של עוויתות שרירים ובמחלות המאופיינות על ידי פעילות-יתר של שריר. צורות מסחריות משווקות תחת שמות המותג:קסאומין (Xaomin) דיספורט (dysport), בוטוקס (botox) ואחרים.
שימושים רפואיים > עווית שרירים

רעלן הבוטולינום נמצא בשימוש לטיפול במספר סוגים של הפרעות המאופיינות בתנועת יתר של שרירים, בכללן, עוויתות(אנ') לאחר שבץ, עוויתות לאחר פגיעה בעמוד-השדרה, עוויתות של הראש והצוואר, עוויתות בלתי רצוניות של העפעפיים‏, וגיניזמוס, עוויתות של הגפיים הלסת ושפתות הקול. באופן דומה, רעלן הבוטולינום משמש להרפות התכווצות שרירים, כולל אכלזיה, חריקת שיניים, התכווצויות של שריר הדטרוזור(אנ') ושל שלפוחית השתן, או התכווצות פי הטבעת, אשר יכולה להחריף פיסורה אנאלית. הרעלן עשוי אף לשמש עבור פזילה. רעלן הבוטולינום הסתמן כיעיל עבור תסמונת השלפוחית הרגיזה.
שימושים רפואיים > פזילה

פזילה נגרמת מחוסר איזון בפעולת השרירים המסובבים את העיניים, וניתנת להקלה לעיתים, על ידי החלשת שריר שמושך חזק מדי, או מושך כנגד שריר אחר שכבר נחלש, על ידי מחלה או טראומה. שרירים שנחלשו על ידי הזרקת הרעלן, מתאוששים מהשיתוק לאחר מספר חודשים, כך שניתן להניח כי יש צורך אז בהזרקה חוזרת. אך, השרירים מסתגלים לאורכים שבהם הם מוחזקים, באופן כרוני כך שאם שריר משותק נמתח על ידי שריר אחר, הוא הופך לארוך יותר, בעוד שהשריר האחר מתקצר וגורם להשפעה פרמננטית. אם קיימת ראייה דו-עינית טובה, מנגנון המוח של מיזוג מוטורי, אשר מכוון את העיניים על מטרה, הנראית לשתיהן, יכול לייצב את היישור המתוקן.
בהתבסס על נתונים מאלפי חולים, שנאספו על ידי 240 חוקרים, חברת אלרגן(אנ') קיבלה את אישור ה-FDA בשנת 1989, לשווק תרופה שהכילה רעלן בוטולינום A לשימוש קליני בארצות הברית, לטיפול בפזילה ובעווית העפעף, תוך שימוש בשם המסחרי בוטוקס (botox). האישור ניתן במסגרת חוק תרופות היתום האמריקאי, משנת 1983(אנ')‏.
שימושים רפואיים > ספסטיות

בחודש ינואר 2014, רעלן הבוטולינום אושר על ידי הרשות הרגולטורית לתרופות ומוצרי תרופות בבריטניה(אנ')‏ (MHRA) לטיפול בתנועה מוגבלת של הקרסול, עקב ספסטיות(אנ') בגפיים תחתונות, הקשורה לשבץ, אצל מבוגרים.
ב -29 ביולי 2016, מינהל המזון והתרופות האמריקאי (FDA), אישר רעלן בוטולינום A בהזרקה, לטיפול בספסטיות של הגפיים התחתונות, בקרב ילדים בגיל שנתיים ומעלה.
רעלן בוטולינום A הוא רעלן הבוטולינום הראשון והיחיד שאושר על ידי ה-FDA לטיפול בספסטיות של הגפיים התחתונות, בקרב ילדים. בארצות הברית, ה-FDA הוא המאשר את הטקסט של תוויות תרופות המרשם. ה-FDA מאשר את סוגי המצבים הרפואיים, עבורם יצרנית התרופה עשויה למכור את התרופה. אך, אלה שאושרו על ידי ה-FDA לרשום תרופות אלה, עשויים לרשום אותן, באופן חופשי, לכל מצב שהם רוצים, מה שקרוי off-label use או שימוש מחוץ להתוויות המאושרות. רעלני בוטולינום היו בשימוש, מחוץ להתוויות המאושרות, עבור מספר מצבים פדיאטריים, בכללם פזילה כלפי פנים של הינקות(אנ')‏.
שימושים רפואיים > הזעת יתר

חלף בושרה ודויד פארק היו הראשונים שהדגימו שימוש לא-שרירי לרעלן בוטולינום A, בעודם מטפלים בחולים עם עווית המיפציאלית באנגליה ב-1993 והראו כי זריקות הרעלן עיכבו הזעה ולכן שימושיות עבור היפרהידרוזיס(אנ') (הזעת יתר). רעלן בוטולינום A אושר מאז לטיפול בהזעת יתר חמורה בבית השחי, מסיבה בלתי-ידועה (severe primary axillary hyperhidrosis) שאינה ניתנת לטיפול באמצעות תרופות בשימוש מקומי.
שימושים רפואיים > מיגרנה כרונית

ויליאם בינדר(אנ') דיווח בשנת 2000 כי חולים שקיבלו זריקות קוסמטיות באזור הפנים, דיווחו על הקלה של כאבי ראש כרוניים. התופעה נחשבה בתחילה כהשפעה בלתי ישירה של מתח שריר מופחת, אך במהלך השנים התגלה, כי הרעלן מעכב שחרור של מוליכים עיצביים פריפריים הקשורים לכאב, ועל ידי כך מדכא את מערכות העיבוד המרכזיות של כאב, האחראיות למיגרנות.
בשנת 2010, אישר ה-FDA האמריקאי, זריקות תוך-שריריות של רעלן בוטולינום, לטיפול מניעתי של מיגרנה כרונית.
שימושים רפואיים > טיפול בתסמונת השלפוחית הרגיזה

הזרקת בוטוקס לדופן שלפוחית השתן הוא טיפול מקובל לתסמונת השלפוחית הרגיזה שמקורה אינה עצבי והיא אינה מגיבה לטיפול תרופתי. הזרקת הבוטוקס מעכבת את שחרור האצטילכולין בסיומת העצבית בדופן כיס השתן, ובעקבותיה נוצר עיכוב בהתכווצות שריר השלפוחית, פעילות היתר של השלפוחית משותקת, נפחה גדלה ומופחתות ההתכווצויות הבלתי רצוניות של שלפוחית השתן. בנוסף, הבוטוקס מעכב את העברת הגירויים מהשלפוחית למערכת העצבים, וכך פוחתת תחושת הדחיפות והלחץ להטלת שתן אצל חולים הסובלים מפעילות יתר של השלפוחית.
שימושים רפואיים > טיפול בכאבים אחרים

ישנם רופאים המטפלים ברעלן בחולים הסובלים ממיגרנה, כאבי ראש, נוירופטיות ונאורלגיות, לאחר שכל האלטרנטיבות הטיפוליות הקיימות נכשלו. ניתן לראות שיפור במקרים רבים. יש מידע רב על מנגנון הפעולה של טוקסין הבוטולינום במניעת כאבים התומך בשימוש בתרופה לאינדיקציות אלו.
פעולות נוספות של טיפול ברעלן במינונים נמוכים: טיפול בכאבי גב תחתון, הפרעות תנועה מסוגים שונים וריור (הפרשת רוק) מוגבר בילדים ומבוגרים (חולי פרקינסון).
שימושים רפואיים > אסתטיקה (ניתוחים פלסטיים)

ביישומים קוסמטיים, רעלן הבוטולינום נחשב בטוח ויעיל להפחתת קמטים בפנים, במיוחד בשליש העליון של הפנים.
הזרקה של רעלן בוטולינום לתוך השרירים מתחת לקמטים בפנים גורמת להרפיה של שרירים אלה וכתוצאה מכך להחלקה של העור שמעליהם. החלקה של קמטים נראית בדרך כלל שלושה ימים לאחר הטיפול ונראית בצורה מקסימלית שבועיים לאחר ההזרקה. השרירים המטופלים שבים לתפקד בהדרגה וחוזרים בדרך כלל למראם הקודם שלושה עד ארבעה חודשים לאחר הטיפול. ניתן לחזור ולטפל בשרירים כדי לשמור על מראה עור חלק.
תופעות לוואי

בעוד שרעלן בוטולינום נחשב בדרך כלל לבטוח, במסגרת קלינית, יכולות להופיע תופעות לוואי רציניות, כתוצאה מהשימוש בו. במקרים רבים, רעלן בוטולינום יכול להיות מוזרק לתוך קבוצת השרירים הלא נכונה או להתפשט מאתר ההזרקה, ולגרום לשיתוק של שרירים, שלא התכוונו אליהם.
תופעות לוואי כתוצאה משימוש קוסמטי, הן בדרך כלל תוצאה של שיתוק לא מכוון של שרירי הפנים. אלה כוללים, שיתוק פנים חלקי, חולשת שרירים, והפרעות בבליעה(אנ'). אך, תופעות הלוואי אינן מוגבלות לשיתוק ישיר, והן יכולות לכלול גם כאבי ראש, תסמינים דמויי-שפעת ותגובות אלרגיות. כאשר רעלן בוטולינום מוזרק לשריר המלעס של הלסת, אובדן של תפקוד השריר יכול לגרום לאובדן או להפחתה, של הכוח המופעל, כדי ללעוס מזונות מוצקים.
תופעות לוואי כתוצאה משימוש רפואי, יכולות להיות הרבה יותר מגוונות, בהתאם לאתר ההזרקה ולמינון הרעלן המוזרק. באופן כללי, תופעות לוואי כתוצאה משימוש רפואי יכולות להיות הרבה יותר רציניות, מאשר אלה המתעוררות במהלך שימוש קוסמטי. תופעות לוואי כתוצאה משימוש רפואי יכולות לנבוע משיתוק של קבוצות שרירים קריטיות, ועלולות לכלול הפרעות קצב, התקף לב, ובמקרים מסוימים התקפי כיפיון, דום נשימתי ומוות.
בנוסף, תופעות לוואי אשר נפוצות בשימוש קוסמטי, שכיחות גם בשימוש רפואי, כולל קשיים בבליעה, חולשת שרירים, תגובות אלרגיות ותסמונות דמויות-שפעת.
בתגובה להתרחשותן של תופעות לוואי אלה, הודיע ה-FDA האמריקאי בשנת 2008 לציבור, על הסכנות הפוטנציאליות של רעלן הבוטולינום כטיפול תרופתי. כלומר, הם הזהירו שהרעלן יכול להתפשט לאזורים מרוחקים מאתר ההזרקה ולגרום, בלי כוונה, לשיתוק של קבוצות שרירים, במיוחד כאשר משתמשים ברעלן לטיפול בעוויתות שרירים אצל ילדים המטופלים עבור שיתוק מוחין. בשנת 2009 הודיע ה-FDA כי אזהרות חמורות יתווספו למוצרי רעלן בוטולינום קיימים, המזהירות מפני יכולת הרעלן להתפשט מאתר ההזרקה, לאזורים נוספים. בנוסף, הודיע ה-FDA האמריקאי על שינויי שם למספר מוצרים של רעלן הבוטולינום, שנועדו להדגיש כי המוצרים אינם ברי-החלפה ויש צורך במינונים שונים, לשימוש המתאים. השמות של בוטוקס ובוטוקס קוסמטי, שונו ל-אונאבוטולינומטוקסין A‏ (onabotulinumtoxinA). מיובלוק נקרא מחדש רימאבוטולינומטוקסין B ‏(rimabotulinumtoxinB), ואת השם Dysport שינו ל- אבובוטולינומטוקסין (abobotulinumtoxinA)‏. עם זאת, פרסם ה-FDA הודעה לאנשי מקצוע בתחום הבריאות, החוזרת ומציינת את השמות החדשים של התרופות ואת השימושים המאושרים עבור כל אחת מהן. אזהרה דומה פורסמה על ידי רשות הבריאות הקנדית(אנ') בשנת 2009, וציינה כי מוצרי רעלן הבוטולינום, יכולים להתפשט לחלקים אחרים של הגוף.
מנגנון פעולה

רעלן הבוטולינום פועל על ידי קישור פרה-סינפטי לאתרי זיהוי בעלי זיקה גבוהה, על קצות עצבים כולינרגים, מפחית את השחרור של המוליך העצבי אצטיל כולין, וגורם להשפעה חוסמת עצבית-שרירית (נוירומוסקולרית). מנגנון פעולה זה סיפק את הבסיס לפיתוח רעלן הבוטולינום ככלי טיפולי.
היסטוריה

הרופא הגרמני והמשורר יוסטינוס קרמר(אנ') שחי בין השנים 1786–1862 היה הראשון לפתח את הרעיון של שימוש רפואי ברעלן הבוטולינום, שכונה על ידיו "רעל הנקניקיה". בשנת 1895, הפרופסור הבלגי, אמיל ואן ארמנגם(אנ') בודד לראשונה את החיידק קלוסטרידיום בוטולינום. בשנת 1928, ד"ר הרמן סומר (Herman Sommer) מאוניברסיטת קליפורניה בסן פרנסיסקו, בודד לראשונה, בצורה מנוקה, רעלן בוטולינום סוג A, כמשקע חומצי יציב. בשנת 1949, הקבוצה של ד"ר ארנולד בורגן(אנ') גילתה כי רעלן בוטולינום חוסם הולכה עצבית-שרירית. בשנות ה-50 של המאה ה-20 ד"ר ורנון ברוקס (Vernon Brooks) גילה כי הזרקה של רעלן בוטולינום A לשריר עם פעילות יתר, חוסמת את שחרור המוליך העצבי אצטיל כולין, מקצוות עצבים מוטוריים.
מאז חודש דצמבר 1989, אישרו ה-FDA ורשויות בריאות אחרות, התוויות שונות עבור רעלני בוטולינום, לטיפול בפזילה, עווית העפעף, עווית של מחצית הפנים(אנ'), דיסטוניה של הצוואר (cervical dystonia), הזעת יתר בבית השחי, קמטים בין העיניים(אנ')‏, מיגרנה כרונית, פיתול צוואר ועוויתות שרירים מסוימות.
שימוש ברעלן הבוטולינום כנשק כימי

לפי מספר עדויות, בזמן מלחמת העולם השנייה, ה-OSS בארצות הברית (קדם לCIA) תכנן להשתמש ברעלן כנשק כימי ופיתח כמוסות ג'לטין המכילות את הרעלן. ככל הנראה, מטרת התוכנית הייתה לשכנע פרוצות סיניות להחליק את הכמוסות לארוחותיהם של קצינים יפניים בכירים.
על פי ממצאים שונים שהתגלו לאחר מלחמת המפרץ ב-1991, סדאם חוסיין חימש את עיראק ב-19,000 ליטר של הרעלן, כמו גם רעלנים רבים נוספים, שנועדו בין השאר לחימוש טילים, מכלי תרסיס מיוחדים, כלי רכב מונחים ועוד.
כת האמת הצרופה (Aum Shinrikyo) ביפן ניסתה שלושה ניסיונות פיגוע כושלים באמצעות פיזור תרסיס המכיל את הרעלן ברכבת התחתית של טוקיו בין השנים 1990-1995.(4)  (הכת נודעה לשמצה בשל פיזור חומר בלתי קונבנציונלי אחר - גז עצבים - ברכבת התחתית של טוקיו)
במקרה של פיזור נבגים באוויר, הנבגים מחזיקים מעמד עד יומיים, ולאחר כניסתם לדרכי הנשימה ומשם למעיים - הנבגים "נובטים" ומהם מתפתח וגדל החיידק שמתחיל להפריש את הרעלן.
ממשלות שונות בעולם המערבי מודאגות מהסכנה הקיימת ברעלן ומנסות לפתח נוגדנים וחיסונים שאותם ניתן לפזר במהירות במקרה התקפה. לא קיים נוגדן מוצלח דיו לשימוש המוני ומהיר. לדאגה תורמת גם העובדה שתסמיני ההרעלה קשים לזיהוי מוקדם. גם ברעלנים נוספים מאותה משפחה נעשה שימוש כנשק ביולוגי, לדוגמת Clostridium perfringens.
אין עוררין על כך שהרעלן הוא החזק ביותר בטבע, והוא חזק בכמה סדרי גודל מהבא אחריו ברשימה. רעילות נמדדת במידה הקרויה LD50 (Lethal Dose). LD50 לק"ג היא המנה שצפויה לקטול 50% מהנחשפים אליה. לפי הערכות מתונות, נדרש עבור מנה קטלנית כזו ברעלן מסוג A רק 1 ננוגרם בהזרקה, וכ-3 ננוגרם בנשימה, אם כי בספרות ניתן אף למצוא מספרים קיצוניים הרבה יותר.
הרעלן מתפרק בחימום מעל 85 מעלות צלזיוס. גם אוורור וחיטוי בכלור (במקרה של פיזור במים) תורמים לפירוק הרעלן. הרעלן הוא חסר צבע, חסר ריח וככל הנראה גם חסר טעם.
הכלור מצוין גם לפירוק נבגי החיידק, שנחשבים קשוחים ביותר - עמידים בחום של עד 105 מעלות צלזיוס למשך 100 דקות, עמידים בפני קרינה אולטרה-סגולה, אלכוהול או פנול, ועמידים במצב של יובש ללא מזון ונוזלים אף למעלה מ-30 שנה.
התרופה בישראל

התרופות קסאומין דיספורט ובוטוקס הרשומות בישראל מכילות רעלן בוטולינום A בצורת אבקה להכנת תמיסה להזרקה ומיועדות לטיפול בעוויתות שרירים שונות, בהזעת יתר, ולשיפור בהופעת קמטים בין העיניים. התרופה בוטוקס מותווית אף לטיפול בפזילה, מיגרנה כרונית, ופעילות יתר של שלפוחית השתן עם דליפת שתן. התרופות כלולות בסל הבריאות ומוגבלת לרישום על ידי רופא מומחה.
איתן רון

איתן (אוטו) רון (11 בספטמבר 1920, כ"ח באלול ה'תר"ף – 21 בדצמבר 2008, כ"ד בכסלו ה'תשס"ט) היה דיפלומט, ושגריר ישראל ביפן, הולנד, איטליה ובחוף השנהב.
ביוגרפיה

איתן (אוטו) רון נולד בהונגריה לדוד ויוליה רייניץ ב-11 בספטמבר 1920. בשנת 1939 עלה לארץ ישראל. למשרד החוץ התקבל רון ב-1 בנובמבר 1961. תפקידו הראשון היה יועץ ראשון בשגרירות ישראל ברומא, איטליה. אל תפקיד זה נכנס בשנת 1961 ובמסגרתו היה נציגה הדיפלומטי של מדינת ישראל בוועידת המפלגה הסוציאליסטית האיטלקית שבראשה עמד הפוליטיקאי האיטלקי פייטרו נני. אליו הצטרפו ראובן ארזי ממפ"ם ומשה כרמל מאחדות העבודה. בשנת 1963 מונה לממונה זמני על שגרירות ישראל בהוואנה, קובה. באותה השנה זומן גם להיות מחליפו בפועל של השגריר מוריס פישר, שהיה חולה (נפטר ב-1965) ומונה לממונה זמני על שגרירות ישראל ברומא. לפני ביקורו בישראל של האפיפיור פאולוס השישי היה נציגה של ישראל בטקס הפרידה מהאפיפיור בנמל התעופה לאונרדו דה וינצ'י-פיומיצ'ינו ברומא לצד שגריר ירדן ושגריר איטליה בוותיקן.
ביוגרפיה > שגריר באפריקה

בשנת 1964 מונה לשגריר ישראל באבידג'אן, חוף השנהב. בין היתר היה גם מואמן אצל שלוש "ארצות ההסכמה" המערב אפריקניות : דהומיי, וולטה עילית וניז'ר ובכך החליף את השגריר חגי דיקן שנשלח לניו יורק במסגרת משלחת ישראל לאו"ם כיועץ לענייני אפריקה. בנאום הגשת כתב האמנה לנשיא חוף השנהב, פליקס הופואה-בואני הביע רון את רצונו "לפעול כמיטב יכולתו למען הידוק קשרי הידידות והאחווה בין שתי המדינות". בתגובה לנאומו של השגריר רון הנשיא הופואה-בואני העלה על נס את עבודת הטכנאים הישראלים בחוף השנהב ואמר: "כי ישראל וחוף השנהב חותרות למטרות זהות - שלום, ידידות ושיתוף פעולה המושתת על אמון ואחווה." בסיום דבריו הביע רגשות הערכה לנשיא שזר ושלח איחולי שגשוג למדינת ישראל. במרץ 1965 זכה לביקור של יו"ר הכנסת בזמנו, קדיש לוז שערך מספר ביקורים במדינות אפריקה. בספטמבר היה נציג משנה וחבר במשלחת ישראל לעצרת ה-20 של האו"ם יחד דיפלומטים ומשפטנים כגון: שלמה הלל, תיאודור מירון, שבתאי רוזן, גדעון רפאל, הדסה בן-עתו ועוד, ובראשות הדיפלומט מיכאל קומיי.
בשנת 1965 הצליח להגיע לסיכומים עם ממשלת חוף השנהב בנוגע להסכם כלכלי שנחתם מאוחר יותר בין ישראל לחוף השנהב שהיווה כניסה לשוק האפריקאי הכלכלי הסגור עד אז. הרוח החיה של ההסכם היה היועץ הכלכלי בשגרירות ישראל באבידג'אן, יורם וינר שביחד עם מקביליו ניהל שנה של דיונים על ההסכם. השלב המכריע של ההסכם הגיע כאשר ביקר בישראל במאי 1964 שר הכלכלה, האוצר והפיתוח של חוף השנהב. לאחר סיכומים עקרוניים הגיעו נציגי חוף השנהב (משרד כלכלי צרפתי) ונציגי ישראל, איתן אזרחי ממשרד המסחר והתעשייה והשגריר רון להסכמות סופיות. לאחר ההסכמות שהשיג בין היתר השגריר רון, נחתם ההסכם באבידג'אן על ידי שר האוצר פנחס ספיר ונציג ממשלת חוף השנהב. ההסכם מורכב מארבעה פרוטוקולים העוסקים כל אחד בהיבט שונה של הסיכומים, ארבעת הפרוטוקולים עוסקים בקשרי מסחר, בהנחות במכס, בתשלומים בעד הסחורות בין שתי המדינות ובשיתוף פעולה תעשייתי. בשנת 1966 הוענק לו ולסגן שר הביטחון שביקר במדינה בזמנו, צבי דינשטיין אות לגיון הכבוד של חוף השנהב, שהוא העיטור הגבוה ביותר.
ביוגרפיה > ציר בשגרירות ישראל בפריז

בשנת 1966 מונה למנהל המחלקה לשיתוף בינלאומי במשרד החוץ (מש"ב). כחלק מתפקידו נשלח יחד עם סמנכ"ל משרד החוץ, ארתור לוריא בשנת 1968 למסע במדינות אסיה שעמן קיימה ישראל יחסים דיפלומטיים במטרה להרחיב את שיתופי הפעולה עמן. במסגרת הביקור הורחבו שיתופי פעולה עם הפיליפינים, תאילנד, סינגפור, ציילון ונבדקו הצעות להרחבת שיתוף הפעולה עם גורמים הודיים בבומביי. את התפקיד הזה הוא מילא עד מאי 1968, אז מונה לציר בשגרירות ישראל בפריז, צרפת במקומו של יוחנן מרוז. בחגיגות יום העצמאות הצרפתי היה חבר הסגל הדיפלומטי שהוזמן על ידי הנשיא דה-גול וראש הממשלה החדש שלו קוב דה מירוויל לארמון האליזה, יחד עם השגריר בצרפת, ולטר איתן והנספח הצבאי אלוף-משנה יוסף גולן. ליווה את שר החוץ אבא אבן יחד עם השגריר איתן בשיחתו עם שר החוץ הצרפתי, מישל דברה. הייתה זו השיחה הראשונה בין שר חוץ ישראלי לחבר ממשלת צרפת אחרי מלחמת ששת הימים. הציר רון היה זה שלחץ על ממשלת צרפת להתערב בשחרור מטוס "אל על", צוותו ונוסעיו שנחטף לאלג'יריה. בתחילת שנת 1969 הציר רון היה הנציג הישראלי הבכיר ביותר בשגרירות ישראל בצרפת בעת ההחלטה על הטלת האמברגו הצרפתי על ישראל על ידי דה-גול, משום שהשגריר שהה בחופשה לרגל יום הולדתו. בניגוד למקובל לא הוזמן למשרד החוץ הצרפתי למתן תגובת ממשלת ישראל בדומה למה שקרה בלונדון לדוגמה ולא עודכן בנושא למרות השמועות שהסתובבו בזמנו. כאשר חזר השגריר איתן לפריז, הוזמן הסגל הדיפלומטי לארמון האליזה שם הופתע מהכרזתו של דה-גול על האמברגו, שבא בעקבות מבצע תשורה בביירות שהרגיז במיוחד את הנשיא דה-גול. בצל האמברגו הוברחו חמש ספינות טילים מנמל שרבורג לישראל והציר רון נדרש על ידי שר החוץ הצרפתי, מוריס שומאן לתת את תגובתו ואת תגובת ממשלת ישראל לפרשה שהכעיסה מאוד את הממשל בצרפת.
ביוגרפיה > שגריר ישראל ביפן

בשנת 1971 מונה לשגריר ישראל ביפן. בשנת 1972 ביצע הטרוריסט היפני קוזו אוקמוטו את הטבח בנמל התעופה לוד, בעקבות הטבח הביע ממשלת יפן את תנחומיה למשפחות הנרצחים והעם בישראל דרך השגריר רון. בנוסף העביר רון איגרת לממשלת יפן בה ביקש להבטיח את שלומם של הנוסעים והמטוסים הישראלים הפועלים ביפן, הממשלה היפנית הבטיחה לפעול לשלומם ואף דרשה יחד עם העיתונים במדינה מהליגה הערבית ביפן להביע את התנגדותה למעשי טרור ולרצח חפים מפשע. ב-1973 נתקבלה ידיעה כי יש חשש שמחבלים ערבים ינסו לחטוף מטוס נוסעים תאילנדי שבו ישהה השגריר רון בהונג קונג. בעקבות כך הוקף המטוס במאה שוטרים מקומיים עד שנשלל החשש והמטוס המריאו בשלום לטוקיו.
ביוגרפיה > שגריר ישראל ליד מוסדות האו"ם בז'נבה

בשנת 1974 התמנה לשגריר ישראל (ראש נציגות הקבע) ליד מוסדות האו"ם והארגונים הבינלאומיים בז'נבה, שווייץ. ב"וועידת זכויות האדם 1975" הטיח בנציג ברית המועצות, סגן שר החוץ הסובייטי ולריאן זורין כי ברית המועצות נוקטת "בפעולות הטרדה ומעשי עונשין בלתי חוקיים כדי לבלום את ההגירה היהודית". בתגובה השיב סגן השר זורין כי "אין כל מכשולים מנהליים בדרך ליציאת יהודים מברית המועצות" וכי "עשרה אחוזים מהיהודים הסובייטים שעלו לישראל עזבו את המדינה". השגריר רון התלונן כי הוועדה לזכויות אדם על כל 32 המדינות החברות בה "איננה להוטה לחקור טענות בדבר הפרת זכויות אדם בברית המועצות." בהמשך דבריו התייחס גם להפרת זכויות האדם של ארבעת אלפי יהודי סוריה, טענה שהוכחשה על ידי הנציג הסורי. הייתה זו הוועידה הראשונה בה שימש ארגון אש"ף כמשקיף, משלחת ישראל נטשה במחאה את אולם הדיונים והשגריר רון אמר כי "הזמנת אש"ף צריכה לשמש אות קלון לאנושות". במאי 1975 היה חבר במשלחת ישראל לכינוס ארגון הבריאות העולמי בראשות מנכ"ל משרד הבריאות, פרופ' יעקב מנצ'ל. שנה לאחר מכן נדחה פרסום דוח חיובי של ארגון הבריאות העולמי אודות מצב הבריאות בשטחי יהודה ושומרון בשל לחץ ערבי, החלטה אותה הגדיר השגריר "יום עצוב לארגון".
ביוגרפיה > שגריר בהולנד ואיטליה

בשנת 1977 מונה לסמנכ"ל האחראי על מערך האו"ם במשרד החוץ. במרץ בעת ביקורו בישראל של שר החוץ הצרפתי לואי דה-גירנגו בישראל ביקש השר לקבוע פגישה אישית עם איתן רון. הידידות בין השניים נרקמה עוד כשהיה רון ציר בצרפת וגירנגו עובד במשרד החוץ הצרפתי והתחזקה כאשר השניים כיהנו כשגרירים ביפן וכשגרירים במוסדות האו"ם, שני התפקידים באותה תקופת זמן במקביל. בספטמבר נשלח לניו-יורק כנציג של משרד החוץ במסגרת משלחת ישראל לאו"ם של שנת 1977 בראשות שר החוץ משה דיין ושגריר ישראל באו"ם, חיים הרצוג. במסגרת תפקידו נשלח לבריטניה תחילה ואז לאירלנד כדי להסביר לממשלת אירלנד את יחסי ישראל עם יוניפי"ל אשר יחידה אירית משתתפת בו. בשנת 1979 מונה לשגריר ישראל בהולנד. מינויו התעכב עקב בקשת המפד"ל שמשרה זו תישמר לאחד מאנשיה. תחילה הוצע התפקיד לפרופ' אהרן הראל-פיש מאוניברסיטת בר-אילן אך הוא סירב והתפקיד עבר לרון. בשל התערבות המפד"ל במינויי משרד החוץ, טענו עובדי המשרד כי: "המפד"ל חותרת לפוליטיזציה במשרדנו". בשנת 1980 היה נציג ישראל בטקס ההכתרה של ביאטריקס למלכת הולנד. בעקבות העברת "חוק יסוד: ירושלים בירת ישראל" נפגש רון עם ראש ממשלת הולנד, דריס ואן אכט והסביר את עמדת ישראל בנוגע לירושלים. בנוסף הביע את אכזבתו מהעברת שגרירות הולנד מירושלים לתל אביב בשל לחץ של עיראק ויתר מדינות ערב.
בשנת 1982 מונה לשגריר ישראל באיטליה. בשנת 1985 פעל לקיום הפגישה שבוטלה בין ראש ממשלת ישראל שמעון פרס לראש ממשלת איטליה בטינו קרקסי. הפגישה בוטלה בשל פעולת ישראל כנגד מפקדות אש"ף בתוניסיה. רון נכח בביקורו ההיסטורי של האפיפיור יוחנן פאולוס השני בבית הכנסת ברומא באפריל 1986, הביקור הראשון של אפיפיור בבית כנסת מאז ומעולם. לקראת סיום תפקידו נפגש לפגישה קצרה עם האפיפיור,יוחנן פאולוס השני שגילה התעניינות מיוחדת בגורל יהדות ברית המועצות ואיחל לרון הצלחה בהמשך עבודתו.
הוא פרש לגמלאות ב-30 בספטמבר 1986 ונפטר בשנת 2008, בגיל 88. הוא הובא למנוחות בהר המנוחות בירושלים.
חיים אישיים

היה נשוי ואב לילדים.
הערות שוליים

1 2 3  איתן (אוטו) רון באתר GRAVEZ
1 2 3 4 5 6 7  אתר ההנצחה של משרד החוץ , איתן רון, באתר mfa.gov.il
↑  נציגים מישראל - בוועידת מפלגת נני באיטליה, באתר jpress.org.il
↑  מפלגת נני על סף הצטרפותה לממשלה, באתר jpress.org.il
↑  ר. ארזי - לוועידת מפלגת נני, באתר jpress.org.il
↑  - ,. תדיעוול אצי למיכ ינב תגלפמ ? _ _, jpress.org.il
↑  האפיפיור מגיע היום לישראל, באתר jpress.org.il
↑  איתן רון ־ שגריר ישראל באבוניאן, באתר jpress.org.il
↑  נשיא חוף־השנהב משבח עבודת הישראלים בארצו, באתר jpress.org.il
↑  הופואה-בואני משבח את עבודת הטכנאים הישראלים בארצו, באתר jpress.org.il
↑  ד"ר ש.אגרנט - נשיא בית־המשפט העליון;ד"ר מ.זילברג - מ"מ קבוע, באתר jpress.org.il
↑  נקבע הרכב משלחת ישראל לעצרת האו"ם, באתר jpress.org.il
↑  ההסכם בין ישראל לחוף־השנהב - פריצה לשוק כלכלי סגור, באתר jpress.org.il
↑  המיתון הכלכלי בישראל מדאיג את מנהיגי אפריקה, באתר jpress.org.il
↑  חזרו משליחות להרחבת השיחות עם מדינות אסיה, באתר jpress.org.il
↑  מינויים חדשים במשרד החוץ, באתר jpress.org.il
↑  דה גול נהג כמלך מנצח בקבלו אנשי הסגל הדיפלומטי, באתר jpress.org.il
↑  שיחת אבן-דברה הבהירה: נמשך הניגוד התהומי בין ישראל לצרפת, באתר jpress.org.il
↑  אלג'יריה: איננו מעורבים בפרשת המטוס, באתר jpress.org.il
↑  גנרל אמברגו -מאת אורי דן, באתר jpress.org.il
↑  ממשלת צרפת תתכנס מחר לדון בצעדים כלפי ישראל, באתר jpress.org.il
↑  מינויים במשרד החוץ, באתר jpress.org.il
↑  יפן הביעה התנצלות פומבית, באתר jpress.org.il
↑  כוננות גבוהה הוכרזה בלוד, באתר jpress.org.il
↑  משטרת יפן, זיהתה המתנקש, באתר jpress.org.il
↑  שוטרים בהונג קונג שמרו על מטוס שבו ישב שגריר ישראל, באתר jpress.org.il
↑  התנגשות מילולית בין נציגי ישראל וברה"מ בוועדת זכויות האדם, באתר jpress.org.il
↑  אש"ף מופיע כמשקיף בוועדה לזכויות האדם, באתר jpress.org.il
↑  יצאה משלחת לדיוני ארגון הבריאות בז'נווה, באתר jpress.org.il
↑  הדו"ח החיובי על ישראל נדחה באירגון הבריאות, באתר jpress.org.il
↑  הקשר : אמנות יפן, באתר jpress.org.il
↑  21 חברים יהיו השנה במשלחת לעצרת האדם, באתר jpress.org.il
↑  סמנכ"ל משרד החוץ בלווית קצין בכיר-למסע הסברה, באתר jpress.org.il
1 2  .הנסיעה החשאית לרחובות"' ־ הושמטה, באתר jpress.org.il
↑  דיין אינו מסכים שהמר והמפד'"ל ינהלו את משרד החוץ, באתר jpress.org.il
↑  עובדי משרד החוץ:המפד"ל פועלת לפוליטיזציה במשרדנו, באתר jpress.org.il
↑  על רקע קרבות-רחוב הוכתרה ביאטריקס למלכה, באתר jpress.org.il
↑  במחנה קרטר מייחלים שרייגן יסתבך בפליטות־פה עד לבחירות, באתר jpress.org.il
↑  חבר פרלמנט הולנדי התפטר מוועדת הדו-שיח האירופי-ערבי, באתר jpress.org.il
↑  ראש ממשלת איטליה, באתר jpress.org.il
↑  סט"א, סי"צ, מופע הפופ בבית-הכנסת, באתר חדשות, ‏11 באפריל 1986
↑  דב שמעון, שגריר ישראל ברומא, איתן רון (מימין), לחץ את ידי האפיפיור יוחנן פאולוס השני במהלך פגישתם אתמול במשרדי הוואתיקן, באתר חדשות, ‏24 בספטמבר 1986
↑  הסטודנטים לרפואה הפגינו נגד החוק הכופה שרות בכפר, באתר jpress.org.il
אלכס דימיטריאדס

| --- | --- |

 לידה:  28 בדצמבר 1973 (בן 51) סידני, אוסטרליה 
 מדינה:  אוסטרליה 
 תקופת הפעילות:  מ-1993 
 מקום לימודים:  Sydney Technical High School 
 פרופיל ב-IMDb
 
דימיטריאדס בטקס פרסי פרס מוסד הקולנוע האוסטרלי, עם הפרס בו זכה ב-2012 על תפקידו ב"הסטירה"
אלכס דימיטריאדס (באנגלית: Alex Dimitriades; נולד ב-28 בדצמבר 1973) הוא שחקן אוסטרלי.